07 โชว์

07 โชว์ เป็น รายการสดประเภทวาไรตี้,ซิทคอม,เกมโชว์ ทางโทรทัศน์ ในปี 2540-2548 ในปี 2549จนถึงเทปสุดท้ายได้ปรับเปลี่ยนเป็นเกมโชว์รายการสดทางโทรทัศน์ ของบริษัท เจเอสแอล จำกัด ที่ทำรายการให้กับสถานีโทรทัศน์สีกองทัพบกช่อง 7
ประวัติ.
รายการ "07 โชว์" สร้างโดย เจเอสแอล ออกอากาศครั้งแรกในปี พ.ศ. 2540 โดยเสนอเป็นประจำทุกบ่ายวันอาทิตย์ ทางช่อง 7 สี โดยเป็นรายการสดประเภทวาไรตี้โชว์ ที่เสนอเรื่องคอนเสิร์ต ละคร ข่าวตลก ข่าวศิลปิน ข่าวกีฬา และเกมการแข่งขัน ในปี 2549 ได้ปรับเปลี่ยนรูปแบบรายการเป็นเกมโชว์เต็มตัว ด้วยรูปแบบการนำเสนอที่สนุกสนาน ตื่นเต้น เข้าถึงผู้ชมได้ง่าย ลักษณะการถ่ายทำใช้ห้องส่งของเจเอสแอล แล้วทำการถ่ายทอดสดผ่านสถานีไปยังผู้ชมทั่วประเทศ รายการนี้ได้รับความนิยมอย่างต่อเนื่อง และยังได้สร้างศิลปินนักร้อง รวมทั้งนักแสดงมากมาย จนถึง 2553 
รายการออกอากาศครั้งสุดท้ายเมื่อวันอาทิตย์ที่ 17 ตุลาคม พ.ศ. 2553 โดยเปลี่ยนเป็นรายการ กิ๊กดู๋ (ภายหลังใช้ชื่อว่า "กิ๊กดู๋ สงครามเพลงเงินล้าน") ร่วมกับบริษัท ทริปเปิ้ลทู จำกัด ซึ่งเริ่มออกอากาศตั้งแต่วันที่ 24 ตุลาคม 2553 รวมระยะเวลาการออกอากาศได้ 23 ปี (หากเริ่มนับจากรายการ วิก 07 และ ศูนย์ 07 อย่างต่อเนื่อง)
รายการพิเศษ.
รายการ 07 FRESHY SHOW เป็นรายการวาไรตี้โชว์ ที่ออกอากาศทางช่อง 7 สี ในวันที่ 7 มิถุนายน พ.ศ. 2541 ตั้งแต่เวลา 11.00 น. - 19.00 น. เนื่องจากรายการปกติในนามของ 07 SHOW ต้องออกอากาศทางช่อง 7 สี ในวันที่ 6 มิถุนายน พ.ศ. 2541 เวลา 15:20 น. - 17.20 น.
ช่วงต่าง ๆ ของรายการ.
ภารกิจ 07.
ในช่วง 07 ยุคแรกตอนปลาย-ยุคที่ 2 ตอนต้น จะเป็นการแข่งกีฬานอกสถานที่ โดยทีมทางบ้าน ทั้ง 6 ทีม จะต้องแข่งให้ชนะในรอบคัดเลือก 3 ทีมไหนชนะในรอบคัดเลือก 3 ทีมนั้นจะต้องเข้ารอบชิงชนะเลิศ พอเข้าสู่ชิงชนะเลิศแล้วใครชนะแล้วเสร็จก่อนหมดเวลา ทีมนั้นจะชนะและรับเงินรางวัล 30000 บาท หาก ชนะแล้วหมดเวลารับ 3000 บาท และผู้ที่ตกรอบจะไม่ได้รางวัล
ในช่วง 07 ยุคที่ 2 ตอนปลาย-07 ยุคที่ 3 ตอนต้น จะเป็นการแข่งเกมที่ไม่ใช่กีฬา โดยทางบ้านทุกๆคน จะต้องแข่งในเวลา 60 วินาที หากคนใดคนหนึ่งเสร็จก่อน คนนั้นจะได้รับรางวัลทางรายการ
ทายผลโหวตกับรีจอยส์.
ในช่วงนี้ผู้สนับสนุนคือแชมพูรีจอยส์ กติกาคือ ผู้ชมจากทางบ้านสามารถโทรศัพท์เข้ามาร่วมสนุกได้ในช่วงนี้ (ซึ่งทางรายการจะเปิดโอกาสให้โทรเข้ามา หลังจากพักโฆษณาของช่วงนี้) จากนั้นจะได้รับการติดต่อกลับจากทางรายการ และมีสิทธิ์เข้ามาร่วมรายการในขณะที่กำลังถ่ายทอดสด 
ผู้โชคดีจะได้รับเงินรางวัลไปก่อน 5,000 บาท จากนั้นผู้เข้าแข่งขันจะต้องทายให้ถูกว่าพิธีกรทั้ง 2 คน ที่ได้มาร้องเพลงคือใครบ้าง (จากการเปิดแผ่นป้ายเจอ) ต่อมาได้เปลี่ยนกติกาเล็กน้อย คือ ให้ทายว่าทีมที่ชนะคือทีมหมายเลขใด จากนั้นให้เลือกแผ่นป้ายว่าจะได้ทวีคูณเงินรางวัลที่มีอยู่ไปอีกกี่เท่า โดยจะมีเลข 2 กับ 3 หาทายถูก เงินรางวัลที่มีอยู่จะถูกคูณตามจำนวนที่เปิดเจอ แต่ถ้าทายผิดจะได้รับเงินรางวัลที่มีอยู่เดิม 5,000 บาท กลับบ้านไป
รหัสลับกับ AIS 1-2-Call.
ผู้ชมทางบ้านที่โทรศัพท์โหวดทีมที่เชียร์ หลังจากกดโหวดเสร็จ จะได้รับรหัสเลข 4 ตัว เพื่อใช้ยืนยันรับเงินรางวัลกับทางรายการ โดยหลังจากพิธีกรประกาศทีมที่ชนะเสร็จสิ้น ทางทีมงานรายการจะสุ่มโทรหาผู้โชคดี 1 ท่านเพื่อรับเงินรางวัล ซึ่งปลายสายของผู้โชคดีจะมีเวลาในการกดรับสายนี้เพียงแค่ 10 วินาทีเท่านั้น หากกดรับสายทันและบอกรหัสเลข 4 ตัวได้ถูกต้อง จะได้รับเงินรางวัลสะสมประจำสัปดาห์กลับไปทันที และจะถูกรีเซ็ตใหม่ โดยเงินรางวัลจะเริ่มต้นที่ 10,000 บาท และจะเพิ่มขึ้นเรื่อยๆสัปดาห์ละ 10,000 บาท ในกรณีที่หมดเวลารับสายหรือตอบรหัสตัวเลขผิด 
ดวลไมค์ดวลมุก.
จะเป็นการนำเสนอความสนุกสนานผ่านนักแสดงประจำช่วงซิทคอม โดยในแต่ละสัปดาห์จะมีแขกรับเชิญมาร่วมโชว์และพูดคุยต่าง ๆในประเด็นที่น่าสนใจ และจะเน้นมุขสดเป็นส่วนใหญ่ โดยจะหยิบเหตุการณ์ในปัจจุบันมานำเสนอแบบทันด่วน ซึ่งการพูดคุยหรือการโชว์นั้นต้องอาศัยทั้งไหวพริบและปฏิภาณ
โชว์ฮอต คนฮิต.
จะเป็นช่วงการแสดงโชว์และพูดคุยสัมภาษณ์จากศิลปินของค่ายต่าง ๆ 
ใช้ตั้งแต่ ปี 2540-2542 และ 2544-2548 
มิวสิคแอ็คชั่นโชว์.
ก่อนจะร้องเพลง จะให้ผู้เข้าแข่งขันเลือกป้ายมา 1 ป้าย จาก 3 ป้าย เพื่อเลือกเรียงลำดับการร้องเพลง จากนั้นผู้เข้าแข่งขันต้องร้องเพลงที่เลือกจากป้ายนั้นมา เพื่อขอคะแนนโหวตจากผู้ชมทางบ้านที่กำลังรับชมอยู่ในขณะนั้นโทรศัพท์โหวตเข้ามา เมื่อร้องครบทั้ง 3 คนแล้ว พิธีกรจะประกาศผลคะแนนโหวต ถ้าผู้แข่งขันคนไหนมีคะแนนโหวตน้อยที่สุด "ตกรอบ" ทันที ส่วนอีก 2 คนที่เหลือ จะเข้าสู่รอบต่อไป ส่วนคนที่ตกรอบแรกผู้ชมทางบ้านที่ร่วมโหวตเข้ามา จะได้รับเงินรางวัล 5,000 บาท (ในช่วงแรกที่เริ่มเกมนี้ หลังจบโชว์ร้องเพลงทั้ง 3 คน พิธีกรจะเปิดให้ผู้ชมในห้องส่ง ส่งเสียงเชียร์เพื่อวัดระดับเสียงเป็นคะแนนให้กับผู้แข่งขันคนนั้น โดยคะแนนในส่วนนี้จะไปรวมกับคะแนนโหวตจากผู้ชมทางบ้านที่โทรศัพท์โหวตเข้ามา ภายหลังจึงเปลี่ยนเป็นระบบโหวตกดปุ่มไฟแดงไฟเขียวเป็นคะแนนให้กับผู้แข่งขันคนนั้น ถ้าไฟเขียวคือเข้ารอบ แต่ถ้าไฟแดงคือตกรอบ)
แอ็คชั่นผจญภัย (รูปแบบแรกและรูปแบบที่ 4).
เกมนี้เริ่มใช้ตั้งแต่ปี พ.ศ. 2540 - 2541 และ พ.ศ. 2544 - 2545.
ในรอบนี้ผู้ที่เข้ารอบทั้ง 2 คนจะมีแผ่นป้ายผู้สนับสนุนหลักทั้งหมด 12 ป้าย โดยหลังแผ่นป้ายจะเป็นเกมต่างๆ ถ้าเปิดเจอแผ่นป้ายที่เป็นเกมก็เล่นเกมตามที่ป้ายบอก ภายในเวลา 60 วินาที เมื่อคนใดคนหนึ่งเล่นเกมเสร็จก่อนหมดเวลาจะถือว่าชนะทันที หรือเมื่อหมดเวลา หากผู้แข่งขันคนไหนทำผลงานได้ดีกว่าก็จะได้คะแนนในเกมนี้ไป โดยผู้ชนะจะได้ 100 คะแนน ส่วนผู้แพ้ได้ 50 คะแนน 
ในช่วง07โชว์ยุคที่2ตอนกลาง ก็ได้นำเกมนี้กลับมาเล่นอีกครั้ง แต่ปรับกติกาเล็กน้อย คือ จะมีแผ่นป้ายฝั่งละ 9 ป้าย โดยฝั่งซ้ายเป็นป้ายจะเป็นเกมต่าง ๆ และฝั่งขวาเป็นเงินรางวัล 5,000 บาท 5 ป้ายและป้ายผู้สนับสนุนหลักอีก 4 ป้าย (ผู้สนับสนุนในรอบนี้คือ ผงซักฟอกแอทแทค - น้ำยาทำความสะอาดมาจิคลีน และผงซักฟอกบิ๊กตามลำดับ) เปิดเจอเกมตามป้ายก็เล่นเกมตามป้ายที่เลือกมา หากคนใดคนหนึ่งเล่นเสร็จก่อนและถูกต้อง จะเป็นผู้ชนะในเกมนั้นและจะมีสิทธิ์เปิด 2 ป้าย หากเลือกเปิดเจอเงินรางวัลจะได้รับเงินไปสะสม แต่ถ้าใครเปิดเจอป้ายผู้สนับสนุนหลัก คนนั้นจะได้ไป 1 คะแนน
เมื่อผู้แข่งขันที่เข้ารอบนี้ถ้าเป็นสุภาพสตรี พิธีกรจะเพิ่มจำนวนโอกาสชนะในแต่ละเกมให้ง่ายขึ้น เพื่อลดในการได้เปรียบเสียเปรียบระหว่างการ แข่งขัน
แอ็คชั่นผจญภัย (รูปแบบที่ 2).
เกมนี้เริ่มใช้ตั้งแต่ปี2541-2542.
ในรอบนี้จะมีกุญแจในกรง ฝั่งละ 16 ดอก ,การ์ดผลึก ฝั่งละ 6 แท่ง และตู้ในกรง ฝั่งละ 16 ตู้ ผู้แข่งขันที่เข้ารอบทั้ง 2 คน ก่อนจะเล่นจะเลือกให้ใครไปก่อน ถ้าใครไปก่อน ผู้เข้าแข่งขันที่เลือก ก็จะได้ไปฝั่งไดฝั่งหนึ่งและเข้าไปแข่งทีละคนภายในเวลา 90 วินาที โดยด่านแรกให้ไปเปิดแผ่นหาแท่งผลึก จากนั้นให้ไปที่ปุ่มเหยียบไฟ และเมื่อเหยียบไฟครบจนได้ยินเสียงสัญญาณแล้ว ก็จะเข้าไปหยิบกุญแจเพื่อไขตู้เปิดหาแท่งผลึกเพื่อไขออก (โดยการหากุญแจและไขกุญแจนั้นต้องทำให้ทันเวลา) ถ้าผู้เข้าแข่งขันคนใดคนหนึ่งถึงเส้นชัยก่อนหมดเวลา เกมของผู้เข้าแข่งขันคนใดคนหนึ่งหยุดลงทันที จากนั้นพิธีกรก็จะนับแท่งผลึก ยกตัวอย่างเช่น ผู้แข่งขันคนแรกเปิดตู้ได้แท่งผลึกมา 6 แท่ง ผู้แข่งขันคนนั้นมีสิทธิ์ได้เปิดป้ายถึง 6 แผ่นป้าย แต่ในทางตรงกันข้าม ถ้าผู้แข่งขันอีกคนเปิดตู้เจอแท่งผลึกในจำนวนที่น้อยกว่า ผู้แข่งขันคนนั้นก็จะได้เปิดป้ายน้อยลงตามจำนวนแท่งผลึกที่ได้รับมา ถ้าทั้ง2คนมีแท่งผลึก6แท่งเท่ากันก็จะได้เปิดผ่านป้ายท่านละ 6 ป้าย หลังจากนั้นจะมีแผ่นป้ายผู้สนับสนุนทั้งหมด 12 ป้าย ซึ่งจะมีเลข 0 (4 ป้าย) เงินรางวัล 3,000 บาท (4 ป้าย) และเงินรางวัล 5,000 บาท (4 ป้าย) ซึ่งผู้แข่งขันคนใดสะสมเงินรางวัลได้มากที่สุด จะได้เข้าไปเล่นในรอบแจ็คพอตทันที ถ้าทั้ง 2 คน สะสมเงินได้เท่ากัน ทั้ง 2 คน จะได้ผ่านเข้ารอบแจ๊คผอต ส่วนผู้ที่ตกรอบจะได้รับเงินรางวัลปลอบใจ 20000฿ เป็นรางวัลพิเศษกลับไปบ้านและผู้ชมทางบ้านที่โทรศัพท์โหวตเข้ามา จะได้รับเงินรางวัล 10,000 บาท 
แอ็คชั่นผจญภัย (รูปแบบที่ 3).
เกมนี้เริ่มใช้ตั้งแต่ปี พ.ศ. 2542 - 2544.
ในรอบนี้ผู้แข่งขัน 2 คนที่เข้ารอบ จะต้องเลือกป้าย "บิ๊ก" ซึ่งมีให้เลือก 2 ป้าย คือ ขนาด 5,000 กรัม และขนาด 200 กรัม เพื่อให้เลือกว่าจะได้ลูกบอลสีอะไร โดยที่ด้านหลังของแผ่นป้าย จะมีรูปของลูกบอลสีน้ำเงินและสีส้มอย่างละ 1 ป้าย หลังจากเลือกแผ่นป้ายแล้ว จะมีลูกบอลในอ่างไม่จำกัดลูก แบ่งเป็นบอลตามป้ายที่กำหนด 32 ลูก โดยจะเป็นลูกบอลสีน้ำเงินและสีส้ม อย่างละ 16 ส่วนลูกที่เหลือจะเป็นลูกบอลสีอื่นที่เสริมเข้ามา โดยให้ผู้เข้าแข่งขันลงไปที่อ่างบอลเพื่อหยิบลูกบอลทีผู้แข่งขันเลือกได้ โดยผู้แข่งขันจะต้องปาลูกบอลจากอ่างเพื่อเข้าช่องตามแผ่นป้ายให้ได้มากที่สุดภายในเวลา 90 วินาที โดยแท่นแผ่นป้ายจะมีทั้งฝั่งซ้ายและขวา ฝั่งละ 8 แผ่นป้าย และจะหมุนไปเรื่อย ๆ โดยหน้าแผ่นป้ายในแต่ละด้านจะมีแป้นบาสอยู่ 2 แป้น และในแต่ละป้ายจะแบ่งเป็นช่องบอลป้ายละ 2 ช่อง รวม 32 ช่อง 
ถ้าปาลงช่องแผ่นป้ายไหน จะมีผลต่อการเปิดป้ายนั้น ๆ ยกตัวอย่างเช่น ปาเข้า 8 ช่อง ได้เปิด 8 แผ่นป้าย ปาเข้า 16 ช่อง ได้เปิด 16 ป้าย เป็นต้น แต่ถ้าผู้แข่งขันทั้ง 2 คน ปาลูกบอลเข้าช่อง 16 ช่องเท่ากัน เกมก่อนเปิดป้ายเงินรางวัลจะหยุดลงทันที โดยหลังแผ่นป้ายผู้สนับสนุนรายการ 16 ป้าย จะมีเงินรางวัล 3,000 บาท และ 5,000 บาท อย่างละ 7 ป้าย และป้ายผู้สนับสนุนหลัก ซึ่งมีค่าถึง 10,000 บาท 2 แผ่นป้าย ผู้แข่งขันท่านไหนสะสมเงินรางวัลได้มากที่สุด จะผ่านเข้าสู่รอบแจ็คพอตทันที แต่ถ้าผู้เข้าแข่งขันทั้ง 2 คน มีเงินรางวัลเท่ากันหลังจบเกมส์ ผู้เข้าแข่งขันทั้ง 2 คน จะผ่านเข้ารอบแจ๊คพอต ส่วนผู้ที่ตกรอบจะได้รับเงินรางวัลปลอบใจ 20000฿ เป็นรางวัลพิเศษกลับไปบ้าน(ผู้สนับสนุนคือชุดเครื่องนอนซาติน) และผู้ชมทางบ้านที่โทรศัพท์โหวตเข้ามา จะได้รับเงินรางวัล 10,000 บาท 
ต่อมาได้มีการเปลี่ยนกติกาและฉากบางส่วน โดยการยกเลิกการเปิดแผ่นป้ายหาสีลูกบอลก่อนเล่นเกม และเปลี่ยนสีลูกบอลจากสีน้ำเงินและสีส้มเป็นสีน้ำเงินและสีเขียว ลดจำนวนลูกบอลตามที่กำหนด จาก 32 ลูก เป็น 16 ลูกเปลี่ยนจากบอลอื่นเป็นโฟมในอ่างแทน เพิ่มอุโมงค์และเปลี่ยนจากแท่นแผ่นป้ายหมุนเป็นกำแพงแผ่นป้าย แต่กติกาที่เหลือยังเหมือนเดิม คือ การปาลูกบอลเข้าช่องของแผ่นป้าย โดยจะมีลูกบอลในอ่าง 16 ลูก แบ่งเป็นสีน้ำเงินและสีเขียว อย่างละ 8 ลูก โดยให้ผู้เข้าแข่งขันเลือกว่าจะเอาสีน้ำเงินหรือสีเขียว เมื่อเลือกเสร็จก็จะเตรียมตัวลงไปที่อ่างโฟมเพื่อหยิบลูกบอล จากนั้นให้ลอดอุโมงค์ เมื่อถึงที่แท่นแผ่นป้ายแล้ว ให้หยิบลูกบอลแล้วปาใส่ช่อง ภายในเวลา 2 นาที โดยจะวัดจากการปาลูกบอลเข้าช่อง ยกตัวอย่างเช่น ปาเข้า 8 ช่อง ได้เปิด 8 แผ่นป้าย ถ้าผู้เข้าแข่งขันทั้ง 2 คน ปาลูกบอลเข้าช่อง 8 ช่องเท่ากัน เกมก่อนเปิดป้ายเงินรางวัลจะหยุดลงทันที โดยหลังแผ่นป้ายผู้สนับสนุนหลักมีทั้งหมด 16 ป้าย และช่องใส่บอลช่องละป้าย รวม 16 ช่อง แบ่งเป็นเลข 0 (4 ป้าย) เงินรางวัล 3,000 บาท (4 ป้าย) เงินรางวัล 5,000 บาท (4 ป้าย) และป้ายผู้สนับสนุนหลักซึ่งมีค่าถึง 10,000 บาท (4 ป้าย) ผู้แข่งขันท่านไหนสะสมเงินรางวัลได้มากที่สุด จะผ่านเข้าสู่รอบแจ็คพอตทันที หากผู้เข้าแข่งขันทั้ง2คนมีเงินรางวัลสูงสุดเท่ากัน ทั้ง 2 คนเข้ารอบแจ๊คผอตทันที ส่วนผู้ที่ตกรอบจะได้รับเงินรางวัลปลอบใจ 20000฿ เป็นรางวัลพิเศษกลับไปบ้าน และผู้ชมทางบ้านที่โทรศัพท์เชียร์กันเข้ามา จะได้รับเงินรางวัล 10,000 บาท 
รอบตัดสิน (รูปแบบปี พ.ศ. 2546-2547).
โดยผู้สนับสนุนในรอบนี้คือ ถั่วลันเตาอบกรอบ สแน็คแจ๊ค โดยมีแผ่นป้ายผู้สนับสนุนอยู่ 18 ป้าย ซึ่งมีเลข 0 - 16 อย่างละ 1 ป้าย และป้ายแจ็คพอต 1 ป้าย โดยให้แต่ละทีมเลือกป้ายทีมละ 1 ป้าย เพื่อสะสมคะแนน ทีมไหนทำคะแนนรวมได้เยอะที่สุดเป็นผู้ชนะ แต่ถ้าในกรณีเจอป้ายแจ็คพอต ทีมนั้นจะชนะโดยอัตโมมัติทันที 
รอบตัดสิน (รูปแบบปี พ.ศ. 2549 - 2550).
(ผู้สนับสนุนในรอบนี้คือ รถจักรยานเทอร์โบ ต่อมาเปลี่ยนเป็น แป้งเบบี้มายด์ ตามลำดับ).
โดยในรอบนี้จะผู้สนับสนุนหลักอยู่ 14 ป้าย โดยมีรูปหน้าพิธีกรทั้ง 5 คน คนละ 3 - 4 ป้าย ในแต่ละสัปดาห์ (ยกเว้นรูปหน้าคุณสัญญา ซึ่งมีเพียงป้ายเดียว และเป็นป้าย 10,000 คะแนน) โดยแต่ละคนจะมีคะแนนติดลบกำกับไว้ที่ป้ายตั้งแต่ -300, -500, -1,000 และ 10,000 คะแนน โดยให้ทีมดารารับเชิญเลือกทีมละ 1 ป้าย เปิดป้ายเจอพิธีกรคนไหน คนนั้นต้องเตรียมตัวร้องเพลงทันที (ในกรณีที่เปิดเจอป้ายติดลบ คะแนนโหวตของทีมพิธีกรจะถูกลบจากแผ่นป้ายที่เปิดไว้ แต่ในกรณีที่เจอป้าย 10,000 คะแนน ทีมที่เปิดเจอจะได้รับเงินรางวัล 10,000 บาท ไปก่อนเพื่อเป็นรางวัลสะสมในทีม)
รอบแจ็คพอต (รูปแบบแรก).
เกมสะสมรางวัลพิเศษสำหรับผู้โชคดีทางบ้าน ใช้ตั้งแต่ปี พ.ศ.2541 และปี 2542-2544.
ในรอบนี้จะมีเหรียญจำนวน 40 เหรียญในตู้น้ำ ซึ่งเป็นเหรียญ 07 สีทอง 20 เหรียญใน07โชว์ยุคแรกตอนต้น ต่อมาใน07โชว์ยุคแรกตอนปลายได้เปลี่ยนเป็นเหรียญรูปรีจอยส์สีเขียว 20 เหรียญ ส่วน 20 เหรียญที่เหลือจะเป็นเหรียญ "07" สีเขียวเช่นกัน (แต่จะซีดกว่า) โดยให้ผู้แข่งขันลงไปดำน้ำ งมหาเหรียญภายในเวลา 60 วินาที ในกรณีที่ผู้เข้าแข่งขันทั้ง 2 คน เสมอจากแอ็คชั่นผจญภัย จะต้องตกลงกันก่อนว่าใครจะเป็นตัวแทนที่จะต้องเก็บเหรียญ พอผู้เข้าแข่งขันคนใดคนหนึ่งเลือกแล้วคนที่เป็นตัวแทนต้องไปเก็บเหรียญ 
จากนั้นเมื่อหาเหรียญเสร็จ พิธีกรจะทำการนับเหรียญ โดยเหรียญที่หยิบมาได้นั้น เป็นเหรียญ07สีทอง ต่อมาเป็นเหรียญที่มีผู้สนับสนุนหลัก มีค่าเหรียญละ 3,000 บาท ถ้าผู้แข่งขันสามารถเก็บเหรียญได้ครบ 20 เหรียญ จะได้รับเงินรางวัล 100,000 บาท โดยจะแบ่งคนละ 50,000 บาท ให้กับผู้ที่เสมอจากรอบแอ็คชั่นผจญภัย ในบางครั้ง และผู้ชมทางบ้านที่โทรศัพท์ร่วมเชียร์เข้ามาจะได้รับเงินรางวัล 30,000 บาท แต่ถ้าหากไม่ถึง 20 เหรียญจะได้รับเงินรางวัลเท่าที่ทำได้ ในปี 2541-2545 โดยถ้ามีเงินรางวัลในรอบที่แล้วทำได้มากกว่าในรอบนี้ ก็จะได้รับเงินรางวัลจากรอบที่แล้วไป ส่วนผู้ชมทางบ้านที่โทรศัพท์ร่วมเชียร์เข้ามา จะได้รับเงินรางวัล 15,000 บาท (ในกรณีที่แจ๊คผอตไม่แตก) ในช่วงปลายปี 2542-2545 ผู้เข้าแข่งขันมีรางวัลสูงสุดจากรอบที่แล้วและทำแจ๊คผอตแตกในรอบนี้ก็รับรางวัลสูงสุดจากรอบที่แล้วและรับรางวัลสูงสุดแจ๊คผอตไปสะสม
จากนั้นผู้เข้าแข่งขันเข้าสู่ช่วงสะสมรางวัลพิเศษและช่วงมอบโชค ในปี พ.ศ. 2541 ซึ่งจะมีแผ่นป้ายทั้งหมด 9 ป้าย โดยแบ่งเป็นน้ำหนักทองคำหนัก 2 บาท 2 ป้าย 1 บาทและ1สลึง อย่างละ 3 ป้าย พ.ศ. 2542 - 2543 ได้ยกเลิกช่วงเปิดป้ายมอบโชค ในช่วงปลายปี 42-44 เป็นการหาผู้โชคดีที่ทายจำนวนเหรียญที่ผู้เข้าแข่งขันเก็บ และกลับมาใช้ช่วงเปิดป้ายอีกครั้งในปี พ.ศ. 2543 - 2544 จะมีแผ่นป้ายทั้งหมด 6 ป้าย เป็น 2 บาท 1 บาท และ 1 สลึง อย่างละ 2 ป้าย ผู้แข่งขันต้องเลือกแผ่นป้ายมา 1 ป้าย เปิดได้เท่าไหร่ แจ๊คผอตรางวัลพิเศษจะแตกหรือไม่แตก ผู้โชคดีที่จับชิ้นส่วนขึ้นมากับผู้เข้าแข่งขันก็ได้รับรางวัลนั้นไป (ในช่วงปี43-44 ถ้าผู้โชคดีทายผิดจะต้องได้รับรางวัลจากแผ่นป้ายที่ผู้เข้าแข่งขันเลือก) ในปี พ.ศ. 2542 - 2544 ก่อนจับรางวัล ผู้แข่งขันจะต้องไขลูกบอลลูกใดลูกหนึ่งว่าจะจับชิ้นส่วนประเภทไหน โดยจะแบ่งเป็นบอลชมพูบอลน้ำเงินอ่อน ต่อมาเป็นการเลือกป้ายจาก 2 แผ่นป้าย โดยมีป้ายหมูและไก่อย่างละ 1 ป้าย ปี43-44 เปลี่ยนเป็นวิธีการเลือกเป็นไขลูกบอลจากตู้อีกครั้ง จะแบ่งเป็นบอลหมูกับไก่ 
ในช่วงปี 2541 ผู้เข้าแข่งขันสะสมรางวัลแตกจากรอบแจ๊คผอตที่แล้วไปทำแจ๊คผอตทองคำพิเศษแตก ผู้เข้าแข่งขันจะได้รับรางวัลรวมเป็น เงินรางวัลมูลค่า 130,000฿ กับ ทองคำหนัก 6 บาท โดยจะแบ่งรางวัลให้ทางบ้านที่เชียร์ผู้เข้าแข่งขัน 30,000฿ และจะแบ่งให้กับผู้โชคดีทางบ้านและทางร้านค้าที่ลุ้นรอบแจ๊คผอตด่านที่ 2 คนละ 2 บาท และผู้เข้าแข่งขันเป็นเงิน 100,000฿ กับทองคำหนัก 2 บาท ในกรณีแจ๊คผอตไม่แตกจากช่วงเก็บเหรียญ แล้วทำแจ๊คผอตแตกในรอบหารางวัลพิเศษ ก็ได้รับทองคำหนัก 6 บาท โดยจะแบ่งให้กับผู้โชคดีทางบ้านและร้านค้าที่ส่งฉลาก คนละ 2 บาทและ ผู้เข้าแข่งขัน 2 บาท โดยผู้เข้าแข่งขันจะได้รับทองหนัก 2 บาทพร้อมกับเงินรางวัลเท่าที่ทำได้จากรอบที่แล้ว ส่วนผู้โชคดีทางบ้านที่เชียร์ผู้เข้าแข่งขัน จะได้รับเงินรางวัล 15,000฿ 
ต่อมาในช่วงปี42-ปลายปี42 หากผู้เข้าแข่งขันทำแจ๊คผอตแตกในด่านเก็บเหรียญ จะได้รับเงินรางวัล 130,000฿ กับทองคำหนัก 30฿ โดยจะแบ่งให้กับผู้โชคดีที่เชียร์ผู้เข้าแข่งขัน 30,000฿ ผู้โชคดีที่ส่งชิ้นส่วน 30฿ และผู้เข้าแข่งขัน 1แสนบาท 
และในช่วงปลายปี 2542 - 2544 ถ้าผู้เข้าแข่งขันทำแจ๊คผอตรอบหาเหรียญแตก แล้วจับฉลากหากชิ้นส่วนของผู้ชมทางบ้านที่ส่งเข้ามาทายจำนวนเหรียญได้ตรงกับผู้แข่งขันที่ทำไว้ โดยเงินรางวัล 130,000฿ ไปรวมกับผู้เข้าแข่งขันและทางบ้านจะได้รับทองคำหนัก คนละ 30 บาทและที่แบ่งเงินให้คนเชียร์ผู้แข่งแข่งขัน 30,000฿ รวมเป็นเงินรางวัล 130000฿ กับทองคำหนัก 30 บาท ต่อมาเป็นคนละ 40 บาท รวมเป็น 130000฿ กับทองคำหนัก 40฿ ไปทันที แต่ถ้ารอบเก็บเหรียญแจ๊คผอตไม่แตก แล้วเจอใบฉลากที่ทายตรงกับผู้เข้าแข่งขัน ก็เอารางวัลทองคำหนัก 60 บาท ไปรวมกับรอบที่แล้วแต่ทางบ้านที่ทายถูกกับผู้เข้าแข่งขันคนละ 30 บาท กับเงินรางวัลที่สะสมจากรอบเก็บเหรียญ ต่อมาเป็น 80 บาท โดยจะแบ่งให้กับผู้เข้าแข่งขันเพื่อสะสมรางวัลจากรอบเก็บเหรียญกับผู้โชคดีที่ส่งฉลากคนละ 40 บาท ส่วนผู้โชคดีที่เชียร์จะได้รับ 15,000฿ แต่ถ้าทายไม่ตรงกันจะได้รับทองคำหนักคนละ 1 บาท ไปแทน โดยเป็นรางวัลปลอบใจสำหรับผู้โชคดีทางบ้านส่วนผู้เข้าแข่งขัน รับ1บาทไปสะสมจากรอบแจ๊คผอตที่แล้ว (โดยจำนวนรางวัลน้ำหนักทองคำจะเพิ่มไปเรี่อย ๆ จนครบ 100 บาท หรือจนกว่าจะมีคนทายถูกในสัปดาห์นั้น ๆ) 
ส่วนในช่วง ปี 2543-2544 ในกรณีที่ผู้เข้าแข่งขันทำแจ๊คผอตในรอบหาเหรียญแตกแต่เจอฉลากที่ทางบ้านตอบผิด ให้เปิดแผ่นป้ายหารางวัลพิเศษแล้วเจอทองคำหนัก 2 บาท จะได้รับรางวัลเป็นเงินรางวัลมูลค่า 130,000฿ กับทองคำหนัก 4 บาท โดยจะแบ่งให้กับผู้โชคดีที่เชียร์ผู้เข้าแข่งขัน 30000฿ ผู้เข้าแข่งขัน 100000฿ กับทองคำหนัก 2 บาท และผู้โชคดีที่ส่งฉลาก 2บาท ถ้าในกรณีแจ๊คผอตไม่แตก2ช่วงแล้วหาป้ายเจอ ทองคำหนัก 2 บาท ผู้เข้าแข่งขันจะได้รับเงินรางวัลจากรอบที่แล้ว กับทองคำหนัก 4 บาท โดยจะแบ่งส่วนละ 2 บาท เป็นผู้เข้าแข่งขัน 2 บาทกับเงินรางวัลที่สะสม และผู้โชคดีที่ส่งสลากอีก 2 บาท ส่วนผู้โชคดีที่เชียร์รับเงิน 15,000฿ ปกติ 
ในยุคคาร์เนชั่น ถ้าผู้เข้าแข่งขันทำแจ๊คผอตแตก ผู้เข้าแข่งขันจะได้รับเงินรางวัล 100,000฿ ทางบ้านที่เชียร์ได้รับเงินรางวัล 30000฿ ทางบ้านที่ส่งชิ้นส่วนผลิตภัณฑ์จะได้รับแจ๊คผอตรางวัลพิเศษเป็นรางวัลใหญ่ ถ้าแจ๊คผอตไม่แตก ผู้เข้าแข่งขันจะได้รับรางวัลเท่าที่ได้ ส่วนผู้โชคดีทางบ้านที่ส่งชิ้นส่วนได้รับ รางวัลมูลค่า 10,000฿ และผู้โชคดีทางบ้านที่เชียร์ได้รับ 15,0000 
และยุคที่เป็นสปอนเซอร์โดยรีจอยส์และลักกี้เฟลม ในกรณีที่ทำแจ๊คผอตแตก ผู้เข้าแข่งขันจะได้รับเงินรางวัล 100000฿ ผู้โชคดีจากรีจอยส์จะได้รับรางวัลใหญ่ และผู้โชคดีจากลักกี้เฟลมจะได้รับ 30,000฿ ถ้าหากไม่แตกผู้เข้าแข่งขันรับเงินรางวัลเท่าที่ได้ ผู้โชคดีจากรีจอยส์ รับ10000฿ ปกติ และผู้โชคดีจากลักกี้เฟลม รับ 15000฿ ปกติ 
ผู้สนับสนุนหลักในการมอบเงินรางวัลและการชิงโชค 
รอบแจ็กพอต (รูปแบบที่ 2).
เกมนี้เริ่มใช้ตั้งแต่ปี พ.ศ. 2545 - 2546.
ในรอบนี้ให้ผู้เข้าแข่งขันที่เข้ารอบแจ็กพอตทั้ง 3 คน ช่วยกันโยกปั๊มน้ำใส่กระบอกให้ได้มากที่สุดภายในเวลา 60 วินาที โดยตัวกระบอกมีจะมีระดับน้ำอยู่ทั้งหมด 6 ขีด ซึ่งจะมีตั้งแต่ระดับ 3,000 บาท / 5,000 บาท / 10,000 บาท / 30,000 บาท / 50,000 บาท และ 100,000 บาท และเมื่อเริ่มเกมจะมีน้ำปล่อยออกมาจากท่อน้ำวงกลมด้านบนเพื่อเพิ่มอุปสรรคในการเล่นจนหยุดปล่อยน้ำเมื่อหมดเวลา 
ถ้าผู้เข้าแข่งขันปั้มน้ำจนเต็มถึงขีดที่ 6 เกมจะหยุดลงและจะได้รับเงินรางวัล 100,000 บาท พร้อมกับรางวัลใหญ่ หากรอบที่แล้วได้ 300000 บาทแล้วแจ็คผอตแตกในรอบสุดท้ายจะได้รับรางวัลรวมทั้งหมด 430000฿ โดยจะแบ่งให้กับ ผู้เข้าแข่งขัน 100000 บาท หรือมากกว่า 100000 บาท แต่ถ้าหากหมดเวลาในระดับน้ำเท่าไหร่ ก็จะได้รับเงินเท่าที่สะสมกลับบ้านไป (ผู้สนับสนุนหลักในการมอบเงินรางวัลและการชิงโชคคือแชมพูรีจอยส์) 
สำหรับผู้โชคดีที่โทรเชียร์กลุ่มผู้เข้าแข่งขันจะได้รับเงินรางวัล 30,000 บาท(ในกรณีที่ทีมที่โหวดได้เข้ารอบนี้และทำแจ็คพอตแตก) และผู้โชคดีที่ส่งชิ้นส่วนจะได้รับรางวัลใหญ่จากผู้ร่วมสนับสนุนในการชิงโชค หากผู้เข้าแข่งขันทำแจ็คพอตไม่แตก ผู้โชคดีที่โทรเชียร์จะได้รับ 15000 บาท และผู้โชคดีที่ส่งชิ้นส่วนจะได้รับทองคำหนัก 1 บาท (ผู้สนับสนุนในการมอบเงินรางวัลคือ "ลูกอมสตาร์แมกซ์"และ"นมข้นหวานตรามะลิ" ต่อมาเป็น"ลูกอมสตาร์แมกซ์"และผลิตภัณฑ์เครื่องดื่ม"คาลพิโก้" (ต่อมาเปลี่ยนชื่อคาลพิส แลตโตะ) 
รอบแจ็กพอต (รูปแบบที่ 3).
ในรอบให้ผู้เข้าแข่งขันทั้ง 4 คน ที่เข้ารอบแจ็คพอตจะส่งตัวแทนมา 3 คน ให้นั่งม้าหมุน โดยทีมงานจะหมุนตัวม้าหมุนจนครบ 10 รอบ โดยรอบแรกหมุน 30 วินาที ส่วนรอบที่ 2 ไปเก็บสลากที่มีสัญลักษณ์ rejoice กลางอากาศ ภายในเวลา 60 วินาที รวมทั้ง 2 รอบ ผู้แข่งขันต้องทำได้ภายในเวลา 90 วินาที ถ้าหากผู้เข้าแข่งขันทั้ง 3 เก็บสลากตราสัญลักษณ์ rejoice จนครบ 30 ใบ โดยแต่ละใบมีมูลค่าใบละ 3,000 บาท จะได้รับเงินรางวัล130,000฿ โดยผู้เข้าแข่งขันได้รับ 100,000 บาท ทางบ้านที่โทรศัพท์จะได้รับ 30,000 และทางบ้านที่ส่งชิ้นส่วนจะได้รับรางวัลใหญ่จากผู้สนับสนุนในการชิงโชค แต่ถ้าหากขับไม่ถึง 30 ใบ ก็จะได้รับเงินเท่าที่ทำได้กลับบ้านไป ทางบ้านที่โทรจะได้รับ 15000฿ และผู้โชคดีที่ส่งชิ้นส่วนจะได้รับทองคำ 1 บาท ภายหลังลดจำนวนรางวัลเป็นเงินรางวัล 100,000฿ กับรางวัลใหญ่จากสปอนเซอร์ 
รอบแจ็กพอต (รูปแบบที่ 4).
กติกาคือ ผู้แข่งขันต้องหมุนวงล้อของผลิตภัณฑ์รีจอยส์ โดยก่อนที่จะเล่น ให้ทีมที่ชนะเลือกก่อนว่าจะเอาเป็นแชมพูหรือครีมนวดผม ซึ่งมีทั้งหมด 6 สูตร (ตามที่ผลิตในขณะนั้น) เมื่อเลือกแล้วต้องหมุนวงล้อเพื่อลุ้นว่าตกช่องไหน ยกตัวอย่างเช่น เลือกครีมนวดผมรีจอยส์ ก็ต้องไปตกที่ช่องครีมนวดผมรีจอยส์ของสูตรไหนก็ได้ หากตกช่องที่เลือกไว้ จะได้รับเงินรางวัล 100,000 บาท ทันที ต่อมาเป็นเงินรางวัล 1,100,000 บาท โดยจะแบ่งให้กับผู้เข้าแข่งขัน 100,000 ฿ และ ทางบ้าน 1ล้านบาท แต่ถ้าไม่ตรงจะได้รับเงินรางวัลที่สะสมมาในรอบก่อนหน้านั้น ต่อมาในกรณีที่แจ๊คผอตไม่แตก ทางบ้านจะได้รับ 100,000 ฿ ปกติ
ช่วงปี 47-48 รีจอยส์เป็นผู้สนับสนุนเงินรางวัล 
ในปี 48 ได้เพิ่มสปอนเซอร์มาร่วม คือ รีจอยส์ร่วมกับเลย์
รอบแจ๊คพอต (รูปแบบ พ.ศ. 2551 - 2552).
โดยในรอบนี้จะมีแผ่นป้ายผู้สนับสนุนหลักอยู่ 14 ป้าย ซึ่งมีเลข 1 - 5 สลับกันอยู่ 13 ป้าย และป้ายพิเศษ 1 ป้าย ซึ่งเป็นเงินรางวัล 10,000 บาท และสามารถใช้แทนเลขไหนก็ได้ (ผู้สนับสนุนในขณะนั้นคือ กาแฟเนเจอร์กิ๊ฟ) โดยต้องทายว่า ป้ายต่อไป "เล็กกว่าหรือใหญ่กว่า" (ซึ่งกติกานี้ได้นำมาจากรูปแบบรายการ "พลิกล็อค") ถ้าทายถูกจะได้ป้ายละ 10,000 บาท (ในกรณีใบต่อไปเมื่อเปิดแล้วมีขนาดเท่ากันกับใบก่อนหน้า จะถือว่าทายถูก ไม่ว่าจะทายแบบไหนก็ตาม) หากทายถูกครบ 5 ป้าย จะได้รับเงินรางวัล 100,000 บาท ซึ่งมีเงินรางวัลสูงสุดคือ 110,000 บาท แต่ถ้าหากตอบผิดเกมจะยุติลงและรับเงินรางวัลเท่าที่ทำได้
รอบแจ๊คผอต (รูปแบบปี พ.ศ. 2552-2553).
โดยในรอบนี้จะมีแผ่นป้ายผู้สนับสนุนหลักอยู่ 14 ป้าย โดยมีป้ายพีธีกร (ยกเว้นคุณสัญญา) และผู้ชนะจากการประกวด สู่ฝันปั้นดาวอีก 3 คน เป็น 7 คน ต่อมาเป็นเพิ่มเชาเชาและเพิ่มเป็น 16 แผ่นป้าย (ผู้สนับสนุนในขณะนั้นคือ กาแฟเนเจอร์กิ๊ฟ) โดยให้ดารารับเชิญทั้ง 2 ทีมเลือกป้าย โดยรอบแรก เลือกแถวบน และรอบสอง เลือกแถวล่าง จนครบ 4 คนในแต่ละรอบ โดยต้องเล่นเกมให้ชนะทีมพิธีกร ถ้าชนะในรอบที่1ได้ ก็จะได้รับเงินรางวัล 10,000 บาท หากชนะติดกันในรอบที่ 2 จะได้รับเงินรางวัล 30,000 บาท
ต่อมาได้มีการเพิ่มเป็น 16 แผ่นป้าย (โดยมีป้ายคุณสัญญา 1 แผ่นป้ายรวมอยู่ในนั้น) และดารารับเชิญทั้ง 2 ทีมสามารถเลือกแผ่นป้ายไหนก็ได้ทั้งหมด เลือกจนครบ 4 คนในแต่ละรอบ(หากเปิดเจอป้ายพิธีกรซ้ำกับที่เลือกไว้ จะต้องเลือกแผ่นป้ายใหม่) โดยต้องเล่นเกมให้ชนะทีมพิธีกร ถ้าชนะในรอบที่1ได้ ก็จะได้รับเงินรางวัล 10,000 บาท หากชนะติดกันในรอบที่ 2 จะได้รับเงินรางวัล 30,000 บาท
รอบสะสมเงินรางวัล.
(รูปแบบปี พ.ศ. 2545 - 2546).
โดยในรอบนี้จะผู้สนับสนุนอยู่ 18 ป้าย (ผู้สนับสนุนในรอบนี้คือผงซักฟอกบิ๊ก) มีโล้โก้ผงซักฟอกบิ๊กอยู่ 15 ป้าย และตัวหยุด 3 ป้าย โดยทีมผู้ชนะจะต้องผลัดกันเลือกเปิดให้เจอป้ายโล้โก้ผงซักฟอกบิ๊กเพิ่อสะสมเงินรางวัลไปเรื่อย ๆ แต่ถ้าเปิดเจอตัวหยุดเกมจะหยุดทันที และได้รับเงินรางวัลที่สะสมกลับไป
(รูปแบบปี พ.ศ. 2547 - 2548).
โดยในรอบนี้จะมีแผ่นป้ายผู้สนับสนุนหลักอยู่ 16 ป้าย โดยมีป้าย 1,000 บาท (4 ป้าย) 2,000 บาท และ 3,000 บาท อย่างละ 3 ป้าย ป้ายโบนัส ซึ่งมีมูลค่า 10,000 บาท และป้ายหยุดอีกอย่างละ 3 ป้าย (ผู้สนับสนุนในรอบนี้คือ น้ำยาปรับผ้านุ่ม smart, รถจักรยานเทอร์โบ และธนาคารกรุงศรีอยุธยา ตามลำดับ) โดยกติกาคือ ผู้ที่เข้ารอบจากรอบมิวสิคแอ็คชั่นจะต้องเปิดป้ายสะสมเงินรางวัลเรื่อย ๆ แต่ถ้าเจอตัวหยุดเกมจะยุติทันทีพร้อมกับเงินที่สะสมไว้
(รูปแบบปี พ.ศ. 2551).
โดยในรอบนี้จะมีแผ่นป้ายผู้สนับสนุนหลักอยู่ 14 ป้าย เป็นเงิน 5,000 บาท ทั้งหมด 9 ป้าย และตัวหยุดซึ่งเป็นหน้าพิธีกรทั้ง 5 คน คนละ 1 ป้าย (ผู้สนับสนุนในขณะนั้นคือ แป้งเบบี้มายด์) โดยให้ผู้เข้าแข่งขันที่ตกรอบจากการประกวด สู่ฝันปั้นดาว ในสัปดาห์นั้นเป็นคนเลือก เปิดได้เท่าไหร่เอาไปเท่านั้น